Lav et referat af nedenstående tekst:

Tekst:
2. pinsedag, d. 1. juni 2020, løber Royal Run af stablen, og endnu en gang er Aalborg udvalgt som værtsby. Aalborg bliver andet stop på turen, og det bliver igen Kronprinsessen, der snører løbeskoene med nordjyderne. Dette års Royal Run i Aalborg blev udsolgt på bare 20 dage, og med flere end 13.000 tilmeldte blev begivenheden en stor succes. Den lokale arrangør har derfor løftet ambitionerne for Royal Run 2020: - Vi er rigtig glade for endnu engang at byde Kronprinsesse Mary velkommen til Royal Run i Aalborg. Vi måtte desværre sætte begrænsninger på deltagerantallet i 2019, men i 2020 flytter vi start og mål tilbage til havnefronten - dog stadig med et bynært løb gennem Aalborgs smukke midtby og gågadesystem, blandt andet omkring den nye Budolfi Plads, lyder det fra Jørgen Hein, der er ansvarlig for Royal Run i Aalborg Atletik og Motion. - Vi tror interessen for Royal Run 2020 er så stor, at vi har sat et maksimum på 20.000 deltagere, så alle kan få en maksimal oplevelse, siger Jørgen Hein. Fællesskabsfest i byen Med to Royal Run-succeser i bagagen ser Aalborg Kommunes borgmester frem til at være Royal Run-vært for tredje gang. - I Aalborg vil vi gerne give store oplevelser til alle, og Royal Run er en folkefest i særklasse. Jeg er meget stolt over, at Aalborg er med på ruten for tredje gang og garanterer, at vi gør alt for at både store og små får en eventyrlig oplevelse. Sport har en stor plads i Aalborgs hjerte, og at bevæge sige sammen, giver et fantastisk fællesskab, siger borgmester Thomas Kastrup-Larsen, der selv glæder sig til at snøre løbeskoene og være med. Hos DGI Nordjylland er man også glade for igen at få Royal Run til det nordjyske. - Vi har nu to år i træk set hvor mange forskellige målgrupper Royal Run kan aktivere, og derfor er det enormt positivt at Nordjylland endnu en gang er repræsenteret i det samlede setup, siger Palle Fogh, der er formand for DGI Nordjylland og fortsætter: - Royal Run rammer et behov i tiden – bevægelse med fokus på oplevelser og hvor fællesskabet er i centrum. Derfor forventer jeg også at det igen i 2020 bliver en sand nordjysk folkefest, hvor der er plads til alle. Fra centralt hold er der også glæde over at genbesøge Aalborg: - Vi glæder os til at komme til Aalborg for tredje år i træk. Der er et stort lokalt engagement, som vi er sikre på, vil skabe flotte rammer og en festlig stemning omkring både Kronprinsessens besøg, men også oplevelsen for hver enkelt deltager, udtaler Jakob Larsen fra Royal Runs styregruppe på vegne af Bevæg dig for livet, og han glæder sig til endnu en begivenhed, der henvender sig til alle danskere: - Royal Run er fællesskabets fest. Med distancer helt ned til One mile, 1,6 km, og muligheden for både at løbe og gå kan alle vitterligt være med – uanset alder og kondital. Tilmelding åbner d. 19 november. Find mere information på: www.royalrun.dk

Referat:
Der bliver igen kongeligt besøg til Royal Run 2. pinsedag